paragraph_text: „Salisburška katedrala s livade”, naslikana od 1829. – 34. god., je neobično tamna i depresivna slika, nastala u duhu financijske neuspješnosti slikara i netom nakon smrti njegove supruge. Constableov izvorni empirijski pristup ovom motivu je naposljetku podlegao subjektivnoj poetici prikaza<ref>Janson's History of Art, Pearson Education Ltd., 2007., New Jersey, str. 831. ISBN 0-13-193455-4 Naime, na slici je ostvarena strastvena drama drveća, vode i neba snažnim „bičevanjem“ kista, pa čak i špartlicom, kako bi se ostvario snažan kontrast svjetla i tame. Na lijevoj strani slike dominira golemo stablo, simbol života, dok se na drugoj može vidjeti grobnica kao simbol smrti. Usred te borbe života i smrti stoji jedini čvrsti element kompozicije i simbol nade i uskrsnuća, toranj Salisburške katedrale.